2016թ. մարտին ռուսական RT հեռուստաալիքի նկարահանող խմբին հաջողվեց բացառիկ կադրեր ստանալ Թուրքիայի հարավ-արևելքում Ջիզրե քրդաբնակ քաղաքից, որըզգալիորեն տուժել է ԹԶՈՒ հատուկ գործողություններից։ Տեսանյութում ներկայացվել էր մի շենք, որում այրվել է 100-150 մարդ, այդ թվում նաև՝ կանայք ու երեխաներ: Ի դեպ, տեսանյութում նշվում էր, որ սա ոչ թե Սիրիան է, այլ՝ Թուրքիան[97]։ Դրանից հետո ՌԴ ԱԳՆ-ը կոչ արեց մանրակրկիտ հետաքննել Թուրքիայի հարավ-արևելքում մարդու իրավունքների ու միջազգային հումանիտար իրավունքի խախտման դեպքերը՝ ընդգծելով, որ ներկայացված կադրերից ու ականատեսների վկայությունից ստացված պատկերն ապշեցնում է իր դաժանությամբ[98]։ Ապրիլին էլ Զախարովան հայտարարեց, որ Մոսկվայում մտահոգ են Թուրքիայի քրդաբնակ նահանգներում բռնությունների մակարդակի չնվազելու կապակցությամբ և կոչ արեց հրաժարվել ուժային սցենարից, փակուղային եղանակից, որն առկա է արդեն բազում տարիներ[99]։ Օրեր անց էլ Զախարովան հայտարարեց, որ Թուրքիայում, ըստ էության, ընթանում է քաղաքացիական պատերազմ[100]: